《澄江门》
宋代·杨蟠

独上高楼望海门，青山几点送归船。
寒光淡淡浮红日，晓色冥冥散白烟。
浦外落霞争倦烧，池中流水自鸣弦。
扶栏下见蓬莱影，一半仙魂在月边。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。